SENJORAI MODERNIOJE VISUOMENĖJE

Asociacija "Rietavo trečiojo amžiaus universitetas"

Rietavo miesto pagyvenusiems žmonėms bei jų šeimos nariams  organizuosime kūrybines dirbtuves.  Sieksime, kad  dalyvaudami kūrybinėse dirbtuvėse senjorai  jaustųsi savimi, kurtų, mokytųsi  vieni iš kitų ir bendrautų  Prieš organizuojant kūrybines dirbtuves  parengsime savanorius, kurie aplankytų  pagyvenusius žmones namuose,  išsiaiškintų  jų gebėjimus bei norus. Kūrybinėse dirbtuvėse galės atsiskleisti senjorai savo gebėjimais bei vieni iš kitų pasimokyti, o taip pat susirinkę bendraamžiai prasmingai drauge praleistų laiką.
Siekiant padidinti pagyvenusių bei socialiai remtinų žmonių integraciją į visuomenę, organizuosime nuolatinius kultūrinius sportinius užsiėmimus: dainavimą senjorų chore bei ansamblyje, tautinius šokius, linijinius šokius, gydomąją gimnastiką baseine, grupinės kinizeterapijos užsiėmimus, temines paskaitas. Kiekvieną veiklos sritį organizuos senjorai – savanoriai. Šiai veiklai organizuoti parengsime 8 savanorius. Prieš prasidedant nuolatiniams užsiėmimams, pirmiausiai bus organizuojami savanorių mokymai, išnagrinėjamos veiklos specifikos bei darbas su pagyvenusiais žmonėmis. Daugelis Rietave gyvenančių pagyvenusių žmonių norėtų daugiau pažinti savo kraštą, jo kultūrą, pabuvoti pirmojoje sostinėje Kernavėje bei Trakuose, todėl planuojame organizuoti edukacinę ekskursiją susipažįstant su karaimų senaisiais papročiais.
Socialiai pažeidžiamų gyventojų didesnei integracijai ir įsitraukimui į bendruomenės gyvenimą organizuosime senjorų sveikatingumo stovyklą. Stovyklautojai bus suskirstyti į 5 grupes, kurios lenktyniaus. Kiekvienai grupei vadovaus savanoris – organizatorius. Jo funkcijos: komandinio darbo organizavimas, užduočių paskirstymo ir vykdymo organizavimas, budėjimo virtuvėje organizavimas, darbo vietų sutvarkymo organizavimas, dėmesys ir globa silpnesniesiems (bus pagyvenusių žmonių ir su negalia). Visą veiklą stovykloje organizuos 8 savanoriai senjorai. Pasitelkę sveikos gyvensenos specialistus organizuosime edukacines priemones.


Parama socialiniam verslui Alytaus apskrityje

Vilniaus prekybos, pramonės ir amatų rūmai ėmėsi iniciatyvos padėti spręsti socialines problemas Alytaus apskrityje. Senstanti visuomenė, didėjantis vaikų su nedideliais raidos sutrikimais skaičius, problemos integruojant žmones su negalia ir užtikrinant jų kokybišką užimtumą, jaunimo užimtumo trūkumas bei pagalbos asmenims ir jų šeimos nariams, sergantiems onkologiniais susirgimais užtikrinimas - pagrindinės Alytaus apskrities socialinės problemos, kurias bus siekiama spręsti naujai įkurtų ar išplėstų socialinių verslų - projekto galutinių naudos gavėjų pagalba.Projekto įgyvendinimo laikotarpiu bus įgyvendinamos dvi veiklos: socialinio verslo pradžios paskatos ir socialinio verslo kūrimosi skatinimo, kurios apims: - informacinius renginius socialinio verslo kūrimosi skatinimui Vilniaus apskrities  į savivaldybėse (Alytaus m., Alytaus r., Lazdijų r., Druskininkų r., Varėnos r.),- socialinio verslo viešinimo kampaniją (televiziją, radiją, spaudą, socialinius tinklus), - bendradarbiavimą su Alytaus apskrities savivaldybėmis gryninantis specifines tik joms būdingas socialines problemas bei gryninant potencialių socialinių verslų sritis, - mokymai Alytaus m., Alytaus r., Lazdijų r., Druskininkų r., Varėnos r. sav. socialinių verslų kūrimosi skatinimo klausimais  (strateginės sesijos tvaraus socialinio verslo kūrimuisi),- individualias konsultacijas socialinio verslo kūrimosi klausimais, socialinių verslų idėjų atranką,- galutinių naudos gavėjų (socialinių verslų - įmonių) aprūpinimą įranga ir įrenginiais, - konsultacijas socialinio verslo rinkodaros klausimais.Projekto veiklos bus įgyvendinamos kartu su partneriais, kurie turi ilgametės patirties sprendžiant socialines problemas, įgyvendinant socialinio verslumo skatinimo projektus.

Kasmet per 30 dienų praėjus kiekvieniems metams po projekto finansavimo pabaigos


Dinaminis eismo valdymas Via Baltica ir IXB koridoriuje

Valstybės įmonė Lietuvos automobilių kelių direkcija

Investicijų projekto įgyvendinimo tikslas yra pagerinti eismo sąlygas bei užtikrinti eismo saugą TEN-T tinklo keliuose, sukuriant dinaminio eismo valdymo sistemą Via Baltica ir IXB koridoriuje, kurio bus siekiama įgyvendinti šį uždavinį: įdiegti reikalingas technines, programines ir organizacines priemones TEN-T tinklo keliuose Via Baltica ir IXB koridoriuje bei sukurti ir įdiegti dinaminio eismo valdymo sistemą, kas leistų dinamiškai valdyti eismą, taip didinant eismo saugą, darant eismo sąlygas patogesnes eismo dalyviams ir gerinant kelių transporto informacinę infrastruktūrą Lietuvos teritorijoje. Įgyvendinant numatytą uždavinį bus vykdomas intelektinių transporto sistemų įdiegimas A1 ir A5 magistraliniuose keliuose.


Fondų fondas „Verslo finansavimo fondas, finansuojamas iš Europos regioninės plėtros fondo“

UŽDAROJI AKCINĖ BENDROVĖ "INVESTICIJŲ IR VERSLO GARANTIJOS"

Fondų fondo „Verslo finansavimo fondas, finansuojamas iš Europos regioninės plėtros fondo“ tikslas – įgyvendinant Veiksmų programą, padidinti šalies verslumo lygį, mažinti nedarbą ir prisidėti prie šalies ekonominio augimo. Įgyvendinant projektą bus sukurtos finansinės priemonės, kuriomis siekiama skatinti įmonių investicijas į naujų gamybos technologinių linijų įsigijimą ir įdiegimą, esamų gamybos technologinių linijų modernizavimą, įmonės vidinių inžinerinių tinklų, kurių reikia naujoms gamybos technologinėms linijoms diegti ar esamoms modernizuoti, įrengimą, modernių ir efektyvių technologijų diegimą paslaugų sektoriuose, taip pat užtikrinti šių gamybos ir paslaugų teikimo pajėgumų veikimą, taip pat finansinės priemonės, skirtos palengvinti smulkiojo ir vidutinio subjektų, vykdančių arba ketinančių vykdyti mokslinių tyrimų ir eksperimentinės plėtros ir inovacijų veiklas, priėjimą prie finansavimo šaltinių, taip pat įgyvendinamas smulkiojo ir vidutinio verslo poreikius atitinkančių finansavimo modelių rėmimas, kuris leistų užtikrinti finansinių šaltinių prieinamumą verslui, ypatingą dėmesį skiriant naujam verslui. Įgyvendinus iš projekto lėšų finansuojamas finansines priemones, kurios apims paskolas, portfelines garantijas paskoloms ir lizingui, skirtas smulkiojo ir vidutinio verslo subjektams, taip pat rizikos kapitalo investicijas į įmones, planuojama paremti daugiau nei 1400 įmonių ir fizinių asmenų, vykdančių verslą.


Papildomų atsinaujinančių energijos išteklių diegimas,  mažinant tradicinės energijos vartojimą

Saulės jėgainės įrengimo, kaip projekto tikslas yra  sumažinti tradicinės energijos vartojimą, bei perspektyvoje atpiginti bendrovės gaminamą produkciją. Be to, įgyvendintas projektas leistų ir toliau mažinti tradicinės energijos vartojimo intensyvumą, neapsiribojant šio projekto įgyvendinimu. Diegiama saulės jėgainė su saulės baterijų optimizavimu leidžia efektyviai kontroliuoti elektrinės darbą ir operatyviai nustatyti gedimus. Saulės energijos jėgainė užtikrins stabilesnį energijos tiekimą, tuo pačiu geresnes darbo sąlygas ir efektyvesnį gamybos procesą.Savo projektu bendrovė prisideda prie Europos Sąjungos Direktyvos 2009/28/EB įgyvendinimo dėl skatinimo naudoti atsinaujinančių išteklių energiją, mažinant išmetamą šiltnamio efektą sukeliančių dujų (ŠESD) kiekį.


Klaipėdos mieste paviršinių  nuotekų tinklų ilgis yra apie 382 km, iš kurių apie 284,9 km eksploatuoja AB „Klaipėdos vanduo“. Didžioji paviršinių nuotekų tinklų dalis apie 262 km yra neįregistruota, būtina atlikti šių tinklų inventorizavimą ir teisinį registravimą. Dėl neįrengto paviršinių nuotekų tinklo kai kuriuose miesto rajonuose ir gatvėse paviršinės nuotekos neteisėtai suleidžiamos į buitinių nuotekų tinklus, apkraunami miesto valymo įrenginiai (iki 50%). Kita nesurinktų paviršinių nuotekų dalis, užteršta naftos produktais, organinėmis medžiagomis, azoto, fosforo junginiais patenka į gruntą ir teršia gruntinį vandenį. Esami kolektorių išleistuvai yra be valymo įrenginių, išleidimo į atvirus vandens telkinius kolektoriai yra per mažo diametro ir liūčių metu patvinsta kai kurios miesto gatvės ir kvartalai.Projektu „Paviršinių nuotekų sistemų tvarkymas Klaipėdos mieste“ numatoma paviršinių nuotekų nuotakyno dalies inventorizavimas ir registracija, paviršinių nuotekų tinklų statyba Tilžės g., Mokyklos g., Šilutės pl. (2,03 km), Mokyklos g. nuo Laukų g. iki Jotvingių g. (0,65 km), Trinyčių gyvenamajame kvartale (7,50 km), Šiltnamių, Aušrinės, Dailės g. (Mumlaukio ežero vandens lygio sureguliavimas) (0,73 km), Jūrininkų pr., Bangų g., Joniškės g. (1,45 km), Sendvario gyvenamajame rajone ir Centro gyvenamajame rajone (5,95 km), paviršinių nuotekų kolektoriaus statyba nuo LEZ iki Jūrininkų pr. (2,00 km), paviršinių nuotekų valymo įrenginių statyba ant išleistuvų Nr. 19 (į Trinyčių tvenkinį ties Kooperacijos gatve), Nr. 18A (į Trinyčių tvenkinį ties Mokyklos gatve) Nr.4, Nr. 10, Nr. 17. Projektas sudarys galimybes paviršines nuotekas Klaipėdos mieste tvarkyti organizuotai, sudarant prielaidas mažinti miesto užtvindymo paviršinėmis nuotekomis riziką bei gerinant miesto ekonominę aplinka. Valant nuotekas bus mažinamas neigiamas poveikis aplinkai, kadangi į gruntą ir/ar paviršinius vandens telkinius pateks valytos paviršinės nuotekos, inventorizavus ir įregistravus


Specialiojo policijos atašė Jungtinėje Karalystėje pareigybės funkcijų veiksmingumo užtikrinimas

Policijos departamentas prie Lietuvos Respublikos vidaus reikalų ministerijos

Projektas „Specialiojo policijos atašė pareigybės veiksmingumo užtikrinimas“ skirtas užtikrinti dvišalių Lietuvos Respublikos ir Jungtinės Karalystės ryšių plėtojimą bei viešojo saugumo didinimą. Projektu būtų finansuojama Policijos departamente įsteigta pareigybė. Atsižvelgiant į tai, kad Jungtinė Karalystė pasitraukė iš Europos Sąjungos ir sumažėjo abipusiškai veiksmingų bendradarbiavimo formų pasirinkimas, būtina užtikrinti dvišalius ryšius dėl gausios Jungtinėje Karalystėje gyvenančių lietuvių bendruomenės, todėl policijos atašė Jungtinėje Karalystėje pareigybė yra naudinga padedant užtikrinti dvišalių ryšių kokybę.


Joniškio "Saulės" pagrindinės mokyklos Dienos užimtumo centro paslaugų plėtra

Projekto tikslas - pagerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą Joniškio rajono savivaldybėje, plėtojant šių paslaugų infrastruktūrą bendruomenėje, taip sudarant sąlygas vaikams su negalia ir jų šeimos nariams gauti įvairiapusę socialinę, švietimo, sveikatos priežiūros pagalbą bei paslaugas.Įgyvendinant projektą numatoma išplėsti esamo Joniškio „Saulės“ pagrindinės mokyklos Dienos užimtumo centro veiklą, atliekant III aukšto vidaus patalpų, adresu Statybininkų g. 3, Joniškis, paprastojo remonto darbus, įsigyjant paslaugų teikimui vaikams su negalia ir jų šeimos nariams reikalingą įrangą ir baldus ir taip sukuriant 46 vietų kompleksinių paslaugų centrą paslaugų gavėjams.


Atviros prieigos modernių komunikavimo technologijų centro integravimas į kolegijos Multidisciplininį mokymo centrą Kauno technikos kolegijoje

Kauno technikos kolegija (toliau – KTK) teikia itin aukštos kokybės ir rinkoje vertinamas studijų paslaugas. Įgyvendinant projektą, siekiama sukurti integruotą modernią studijų ir praktinių įgūdžių ugdymo bazę, kuri maksimaliai tenkintų studijų programų tikslų realizavimą. Projektu planuojama įkurti komunikavimo ir teorinio mokymo centrą su interaktyviomis mokymo(si) priemonėmis, atviros prieigos studijų centrą ir užsienio kalbų praktinių kompetencijų ugdymo laboratorijų centrą. Pagerėjusi studijų aplinka leis efektyviau naudoti interaktyvius į studentą orientuotus didaktinius studijų modelius ir metodus. Modernizuota studijų infrastruktūra (jau veikiantis multidisciplininis centras ir kuriamas Atviros prieigos modernių komunikavimo technologijų centras), interaktyvūs studijų metodai darys teigiamą įtaką studijuojančiųjų motyvacijai ir stojančiųjų į technologijų srities studijų programoms pritraukti.


Veiksmingas ekspertinės įstaigos procesų valdymas kokybės standartų pagrindu

Projektu siekiama LTEC atliekamų tyrimų efektyvumo ir patikimumo didinimo, pasitelkiant naujų tyrimo metodų akreditavimą pagal LST EN ISO/IEC 17025 standartą. Projekto veiklos orientuotos į šešių tyrimo metodų, apimančių skirtingas ekspertines sritis, parengimą akreditavimui, įskaitant metodus akreditavimui ruošiančių bei šiuos metodus taikančių darbuotojų kompetencijos kėlimą, specializuotos techninės ir programinės įrangos, būtinos naujiems metodams akredituoti, įsigijimą, darbuotojų apmokymą ja naudotis bei parengtų tyrimo metodų kokybės užtikrinimą dalyvaujant palyginamuosiuose tyrimuose. Įgyvendinus projektą galėtume pagerinti LTEC procesų valdymą bei užtikrinti LST EN ISO/IEC 17025:2005 standartą atitinkančią aukščiausio lygio ekspertinę veiklą, siekiant padėti teismams, prokuratūrai ir ikiteisminio tyrimo įstaigoms nustatyti tiesą bylose, tuo pačiu didinant visuomenės pasitikėjimą teisėsaugos bei teisėtvarkos institucijomis ir teisingumu Lietuvoje.

Kasmet per 30 dienų nuo kalendorinių metų pabaigos


Fotoelektros technologijų klasterio infrastruktūros plėtra naujos kartos technologijų įsisavinimui (InfraPV)

Perspektyvinių technologijų taikomųjų tyrimų institutas

Nors Europoje kuriamos inovacijos fotoelektros (FE) srityje pirmauja pagal jų įdiegimą į gamybos procesus pasauliniu mastu, Europos gamintojai nebeišgali konkuruoti su Kinijos gamintojais. Vienintelis būdas atkurti Europos lyderiavimą FE sektoriuje – naujos technologijos ir jų greitas įsisąvinimas gamyboje. Investicijos į mokslinius tyrimus ir jiems skirtą įrangą, leidžiančią atlikti tyrimus industrinėje aplinkoje, suteiks galimybę per trumpiausią laiką įvesti į rinką naujos klasės produktus.ES FE pramonė yra įvardinta kaip viena perspektyviausių siekiant ES energetikos sektoriaus tikslų, įgalinanti užtikrinti energijos tiekimo saugumą, sumažinti priklausomybę nuo iškastinio kuro kainų šuolių, sustabdyti klimato kaitą bei padidinti ES energetikos sektoriaus konkurencingumą. Šių dienų FE pramonė pasižymi technologine pažanga, išaugusiomis gamybos apimtimis, augančiu skaičiumi naujų rinkos dalyvių bei stipriu konkurenciniu spaudimu. Ši pramonės charakteristika radikaliai keičia nusistovėjusias visų jos dalyvių veiklos sąlygas ir verčia ieškoti naujų veiklos modelių. Vienas iš jų – aktyvi klasterio veikla inovacijų kūrimo ir įvedimo į gamybą srityje. Klasterizacija yra visuotinai pripažinta pramonės konkurencingumo didinimo priemonė, suformuojanti palankias sąlygas įmonių produktyvumo augimui, jų inovatyvumo skatinimui bei aukštos pridėtinės vertės kūrimui, todėl projekte bus siekiama išnaudoti šias galimybes užtikrinant FTK ilgalaikį konkurencingumą tarptautinėje rinkoje.


Naujo aktyvaus ir termostabilaus lipolizinio biokatalizatoriaus GD-95RM pritaikymui pramonėje reikšmingų savybių tyrimas

Lipazės – hidrolazių klasės fermentai, pasižymintys plačiu pH, temperatūrų ir substratų tolerantiškumu, regio- ir stereoatrankumu, jų veiklai nereikalingi kofaktoriai. Išskirtinė šių fermentų savybė - stabilumas ir aktyvumas organiniuose tirpikliuose. Lipazės svarbios organinės chemijos sektoriuje, farmacijoje, kosmetikoje, aliejų ir riebalų biovirsmuose, detergentų gamyboje, teršalų degradacijoje ir kt. Ankstesnių darbų metu tirta Geobacillus sp. 95 kamieno lipazė GD-95 pasižymėjo ne tik taikymui pramonėje patraukliomis sąvybėmis, bet ir sėkmingai buvo pritaikyta baltymų inžinerijos eksperimentuose, kuriant naujus, geresnėmis savybėmis pasižyminčius lipolizinius biokatalizatorius. Tęsiant atsitiktinės mutagenezės eksperimentus pavyko sukurti naują GD-95RM lipolizinį fermentą, kurio savitasis aktyvumas yra kelis kartus didesnis nei pradinės lipazės. Šios praktikos metu bus įvertintos naujojo fermento savybės (substratinio savitumo spektras, ilgalaikis stabilumas organiniuose tirpikliuose, detergentuose ir kt. įprastai nepalankiomis fermentų aktyvumui, sąlygomis.) bei galimybė jį taikyti kaip biokatalizatorių esterių sintezės ar transesterinimo reakcijose. Visos šios savybės apibrėžia tiriamo fermento perspektyvas būti taikomam kvapiųjų esterių, biokuro, detergentų gamybai ar sprendžiant ekologines problemas. Lipazių ar jas sintetinančių mikroorganizmų taikymas dirvožemio, vandens teršalų skaidymui, plastikų degradacijai ar alternatyvių biodegradabilių polimerų gamybai - viena labiausiai šiuo metu vystomų lipazių taikymo sričių. Šios praktikos metu bus ugdomos naujos studento kompetencijos, susijusios su naujų biokatalizatorių pritaikymo potencialo vertinimu, fermento aktyvumo įvertinimui skirtų metodikų įsisavinimu, gilinamos biocheminės analizės žinios. Projekto metu bus ugdomi studento gebėjimai kritiškai mąstyti, apdoroti, analizuoti bei vertinti gaunamus rezutatus, ir jais remiantis kurti naujas darbo metodikas bei tyrimo strategijas.


Geriamojo vandens tiekimo ir nuotekų tvarkymo infrastruktūros renovavimas ir plėtra Kupiškio rajone

Pagrindinės problemos, kurioms spręsti yra inicijuotas projektas – Kupiškio miesto Aukštaičių gatvės gyventojai ir  didžioji dalis  Kupiškio rajono Šimonių mstl. gyventojų neturi galimybės prisijungti prie centralizuotos vandens tiekimo (VT) ir / ar nuotekų tvarkymo (NT) sistemos ir gauti viešai teikiamas kokybiškas paslaugas, kadangi tinklų infrastruktūra nėra pakankamai išvystyta. Dalis Šimonių mstl. esančios VT ir NT sistemos yra pasenusi, susidėvėjusi ir nesaugi eksploatuoti. Šimonių mstl. veikiantys nuotekų valymo įrenginiai (NVĮ) yra techniškai pasenę, dirba perkrautu rėžimu (viršija savo projektinį pajėgumą) ir dėl numatomos NT plėtros negalės tinkamai funkcionuoti. Atsižvelgiant į minėtas problemas, projekto įgyvendinimo metu numatoma: nutiesti VT ir NT bei pastatyti NVĮ Šimonių mstl., nutiesti VT Kupiškio mst. Aukštaičių gatvėje ir tokiu būdu padidinti vandens tiekimo ir nuotekų tvarkymo paslaugų prieinamumą bei užtikrinti nepertraukiamas ir kokybiškas geriamojo vandens tiekimo, nuotekų surinkimo bei išvalymo paslaugas; renovuoti dalį VT ir NT  Šimonių mstl.  ir tokiu būdu užtikrinti nepertraukiamas kokybiškas geriamojo vandens tiekimo bei nuotekų surinkimo paslaugas; inventorizuoti dalį VT ir NT Kupiškio mieste ir rajone bei atlikti jų teisinę registraciją. Bendrai projektu siekiama padidinti vandens tiekimo ir nuotekų tvarkymo paslaugų prieinamumą ir sistemos efektyvumą Kupiškio rajono savivaldybėje. Numatomos investicijos prisidės prie Kupiškio miesto bei rajono socialinės - ekonominės plėtros, gyventojų gyvenimo kokybės gerinimo, sveikatos, aplinkos išsaugojimo.


Lietaus nuotekų tinklų įrengimas Kauno laisvojoje ekonominėje zonoje

Kauno rajono savivaldybės administracija

Teikiamas projektas skirtas prisidėti prie šios pagrindinės problemos sprendimo – Didėjant investicijoms ir vystant infrastruktūrą, Kauno LEZ teritorijoje mažėja žalių plotų ir daugėja gamybinės paskirties statinių dėl kurių auga lietaus nuotekų kiekis, patenkantis į šiuo metu veikiančią lietaus nuotekų surinkimo sistemą. Šios sistemos pajėgumai jau yra išsemti ir siekiant toliau plėtoti Kauno LEZ, pritraukti naujus investuotojus ir užtikrinti jiems būtinas sąlygas, nedelsiant yra reikalinga lietaus nuotekų sistemos modernizacija.Projekto tikslas – išplėsti Kauno LEZ inžinerinių tinklų infrastruktūrą, būtiną tiesioginių užsienio investicijų pritraukimui sumanios specializacijos srityse. Įgyvendinant Projektą, bus investuojama į Kauno LEZ, kuriame užsienio įmonės vykdys MTEPI veiklas, inžinerinius tinklus. Bus rekonstruota ir įrengta magistralinė lietaus nuotekų kanalizacija. Projekto įgyvendinimo metu  numatoma įrengti apie 3541 metro magistralinį lietaus nuotekų kolektorių nuo Kauno LEZ teritorijoje esančio melioracijos griovio persipylimo taško iki Ramučių gyvenvietės Centrinėje g. esančio taško, rekonstruoti melioracijos griovį sutvirtinant jo šlaitus.).


Klasterio „SMARTFOOD“ lietuviškų funkcinio maisto produktų ir gėrimų krepšelio eksporto skatinimas: esamų eksporto rinkų plėtra ir naujų rinkų paieška

Lietuvos maisto eksportuotojų asociacija (LitMEA)

Projektu siekiama didinti Klasterio „SmartFood“ lietuviškų funkcinio maisto produktų ir gėrimų krepšelio eksportą ieškant naujų eksporto rinkų ir eksporto plėtros galimybių taip prisidedant prie tarptautiškumo didinimo ir  konkurencingumo skatinimo. Tikimasi, kad įgyvendinus projektą ir pasiekus tikslą bus sudarytos prielaidos Klasterio „SmartFood“ nariams – MVĮ – turėti didesnes galimybes plačiau išnaudoti tarptautines nišas, jungiantis į tarptautinius tinklus ir bendrai ieškant partnerių, pristatant bendrus lietuviškos kilmės produktus ir kitoms užsienyje esančioms rinkoms. Tokiu būdu klasterio nariai daugiau dėmesio skirs užsienio rinkų įsisavinimui ir plėtrai, todėl bus geriau pasirengę eksportuoti Lietuvoje gaminamą produkciją tarptautinėse arenose. Projektas atliepia Lietuvos eksporto plėtros 2014–2020 metų gairių 17 punkto, 21 punkto ir  30 punkto nuostatas ir siekia prisidėti prie 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-LVPA-K-807 „Verslo klasteris LT“ tikslo įgyvendinimo.


Nacionalinės mokslo populiarinimo sistemos plėtra ir įgyvendinimas

Projekto tikslas – vykdyti mokslo populiarinimo sistemos plėtrą, formuojant mokslo populiarinimo tradicijas ir kuriant naujas modernias mokslo populiarinimo priemones. Projekto tikslinė grupė – mokytojai, mokiniai, studentai, mokslininkai, kiti tyrėjai, mokslo populiarinimo konkursų dalyviai. Nuo Nepriklausomybės atkūrimo ilgą laiką Lietuvoje nebuvo nuoseklios, kryptingos, sisteminės mokslo populiarinimo politikos. 2011 m. Lietu-vos mokslų akademija kartu su partneriai ėmė kurti ilgalaikę, koordinuotą mokslo populiarinimo priemonių sistemą. Šiuo projektu siekiama tęsti pradėtus darbus, įgyvendinant išbandytas ir pasiteisinusias, taip pat įvedant naujas mokslo populiarinimo priemones. Plėtojant mokslo populiari-nimo sistemą bus skleidžiamos žinios apie naujausius mokslinius tyrimus, mokslininkų pasiekimus visuomenėje, populiarinama mokslininko profesija, taip pat ugdomi mokslinės komunikacijos gebėjimai.Projekto metu bus leidžiamos užsienio ir lietuvių autorių mokslo populiarinimo knygos, organizuojamas mokslo populiarinimo festivalis „Erdvė-laivis Žemė“ ir kino festivalis „Eureka“, kuriamos ir transliuojamos TV ir interneto laidos, organizuojamos konferencijos visuomenei aktualiais klausimais. Bus organizuojami du mokslo populiarinimo priemonių konkursai ir jų laimėtojų apdovanojimai. Daug dėmesio bus skiriama vaikų ir jaunimo moksliniam švietimui: mokslo sekcijų renginiai Klaipėdos universiteto Jaunųjų mokslininkų mokykloje, „NSO laboratorijos“ užsiėmi-mai, biologijos lauko praktikos vasaros dienos stovyklos, eksperimentų sesijos apskričių mokyklose, praktiniai vizitai į mokslo centrus, mokslo kavinės ir t. t. Siekiant mažinti atotrūkį tarp miestų ir regionų mokslinio švietimo srityje, sudaryti palankias sąlygas atokesnių regionų, vietovių mokiniams susipažinti su mokslo pažanga, naujausiomis technologijomis, Lietuvos mokslininkais ir jų pasiekimais, bus organizuojami neformalūs edukaciniai užsiėmimai su iškiliais Lietuvos mokslininkais šalies regionuose. Tai


eMoDB.LT3: Elektroninių mokslo duomenų bazių atvėrimas Lietuvai – trečiasis etapas

LIETUVOS MOKSLINIŲ BIBLIOTEKŲ ASOCIACIJA

Įgyvendinant projektą, bus užtikrinta prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo (SMART) veiklai būtina prieiga prie paklausių labiausiai cituojamų eMoDB. Numatyta užprenumeruoti 78 eMoDB, kurių didžioji dalis (21 eMoDB) yra universalios, 16-os turinys priskiriamas biomedicinos mokslams, 12-kos fiziniams mokslams, 11-kos humanitariniams, po 9 socialiniams ir technologijos mokslams. Įgyvendinant projektą bus automatizuotas eMoDB licencijavimas ir administravimas bei bus sukurtas savarankiškam mokymuisi virtualioje aplinkoje pritaikytas mokymo modulių komplektas. Mokslininkai ir kiti tyrėjai galės efektyviai naudotis eMoDB mokslo produkcijos kūrimo metu ir savo sukurtai mokslo produkcijai publikuoti.


NAUJŲ PAŽANGIŲJŲ SKIRSTYMO SISTEMŲ ĮRENGIMAS, SIEKIANT UŽTIKRINTI SAUGUMĄ IR PATIKIMUMĄ (II ETAPAS)

Projekto tikslas - naujų pažangių skirstymo sistemų įrengimas, kurios didina gamtinių dujų skirstymo sistemos saugumą ir patikimumą, nepertraukiamą gamtinių dujų skirstymą gamtinių dujų skirstymo sistemos naudotojams.Projekto uždavinys – įrengti naują pažangią gamtinių dujų skirstymo sistemą įdiegiant nuotolinio techninių parametrų surinkimo įrenginius.Numatyta veikla – Naujų skirstomųjų dujotiekių statyba, prijungimas prie esamu skirstomųjų dujotiekių ir pažangiųjų technologijų diegimas.Gamtinių dujų skirstymo sistemos patikimumo ir saugumo užtikrinimas – neišvengiamas procesas šiuolaikiniame dujų sektoriaus vystymosi procese. Pastatant naują skirstomąjį dujotiekį ir sujungiant su esamu skirstomuoju dujotiekiu būtų sumažintas gamtinių dujų nutraukimų skaičius vartotojams dėl skirstymo sistemos avarijų, sutrikimų (gedimų) bei sistemos rekonstravimo ar remonto atvejais, užtikrintas nenutrūkstamas ir patikimas gamtinių dujų skirstymo vartotojų sistemoms su nepertraukiamu gamybos ciklu, užtikrinti sutartyse su sistemos naudotojais numatyti dujų slėgio parametrai.Įrengus nuotolinio duomenų surinkimo ir valdymo sistemas, atsirastų galimybė kontroliuoti, rinkti ir analizuoti duomenis. Visa tai prisidėtų prie didesnio bendros gamtinių dujų skirstomo sistemos patikimumo, užtikrinant geresnės kokybės paslaugą galutiniams vartotojams, kurie yra skirstomi į buitinius ir nebuitinius. Projekto įgyvendinimas turėtų teigiamos įtakos Vilniaus, Kauno, Klaipėdos, Panevėžio ir Šiaulių elektros ir dujų skirstymo sistemos regionų galutinių vartotojų pagrindiniams poreikiams – gauti patikimą ir saugią paslaugą.


Mažeikių rajono savivaldybės visuomenės sveikatos biuras

Sveikata apie 50 proc. priklauso nuo žmogaus gyvensenos, todėl ankstyvas sveikatos ugdymas ir sveikos gyvensenos mokymas turi didelę reikšmę gyventojų ateičiai. Įgyvendinant projektą  "Sveikos gyvensenos skatinimas Mažeikių rajone" ketinama spręsti Mažeikių rajono gyventojų sveikos gyvensenos, sveikų įpročių, pirmosios pagalbos atsitikus nelaimei žinių stokos problemas. Projektas prisidės prie stebėsenos rodiklių pasiekimo: „Tikslinių grupių asmenys, kurie dalyvavo informavimo, švietimo ir mokymo renginiuose bei sveikatos raštingumą didinančiose veiklose“ (P.S.372) - 1412 asmenys.


Tartu Universiteto mokslininko doc. dr. Raimundo Matulevičiaus dalyvavimas T. Savicko disertacijos gynime

Vilniaus Gedimino technikos universitetas

Projektu siekiama pagerinti doktorantūros proceso kokybę bei skatinti tarptautiškumą. Projekto metu siekiama pritraukti Estijos Tartu universiteto mokslininką doc. dr. R. Matulevičių į Vilniaus Gedimino technikos universiteto Informacinių sistemų katedros doktoranto Tito Savicko disertacijos "Verslo procesų prognozavimo ir imitavimo taikant sisteminių įvykių žurnalų analizės metodus tyrimas" gynimą. Doc. dr. R. Matulevičius yra aukščiausios kvalifikacijos, daugiametę patirtį turintis ir aktyviai moklso bendruomenėje dalyvaujantis mokslininkas. Jo tyrimai yra susiję su disertacijos tematika, todėl dalyvavimas bei patirties dalijimąsis padėtų užtikrinti auktšą disertacijos gynimo proceso kokybę.


Vieningos gaminių, pakuočių ir atliekų apskaitos informacinės sistemos sukūrimas

Lietuvos Respublikos aplinkos ministerija

LR Aplinkos ministerija siekia sukurti, įdiegti funkcionalią, technologiškai patogią naudotojams ir tinkamą naudoti, vieningą gaminių, pakuočių, atliekų susidarymo ir tvarkymo apskaitos informacinę sistemą, kuri užtikrintų  Valstybinio atliekų tvarkymo plano numatytų tikslų vykdymą ir įmonėse vykdomos atliekų apskaitos veiksmingą stebėseną, kontrolę ir planavimą. Valstybiniame atliekų tvarkymo 2014–2020 metų plane pažymėta, kad nesukurta bendra gaminių, pakuočių ir atliekų (GPA) apskaitos sistema, tinkama atliekų tvarkymui planuoti, atliekų tvarkymo efektyvumui ir atliekų tvarkymo užduočių įgyvendinimui vertinti, trūksta patikimų atliekų susidarymo ir tvarkymo duomenų, reguliarios ir sisteminės jų analizės. Dalis ataskaitų ir kitų dokumentų teikiama popierine forma, dėl to didėja administracinė našta ūkio subjektams ir susijusių valstybės institucijų darbo krūvis, gali atsirasti dubliuojamų duomenų, atsitiktinių įvedimo ir kitų klaidų. Esamos GPA apskaitos sistemos nėra pakankamai integruotos, todėl susidaro „informacijos salų“ problema – informacija prieinama tik naudojant atitinkamą informacinę sistemą, nėra galimybių panaudoti automatizuotą prieigą RAAD ir AAA GPA apskaitos duomenų kontrolei efektyviai vykdyti. Todėl Aplinkos ministerija numato sukurti Vieningą gaminių, pakuočių ir atliekų apskaitos informacinę sistemą (GPAIS), kuri ženkliai padidins su GPA apskaita susijusios informacijos surinkimo procesų efektyvumą, leis GPA apskaitą vykdantiems juridiniams ir fiziniams asmenims pasinaudoti naujomis GPA apskaitos elektroninėmis paslaugomis, taip jiems supaprastinant GPA apskaitos vykdymą ir sumažinant reikalingas laiko sąnaudas. Be to, paslauga jos gavėjams bus suteikta greičiau, nes GPAIS institucijoms leis užtikrinti spartesnį sprendimų priėmimą, padidės paslaugos patogumas. Įgyvendinant Projektą bus parengtas GPAIS veiklos modelis, vykdoma kuriamos IS techninė priežiūra, įsigyjama techninė ir sisteminė programinė įranga, reikalinga GPAIS veikimui.


Mokyklų darbuotojų, koordinuojančių informacinių ir komunikacinių technologijų veiklą, kompetencijos tobulinimas

Ugdymo institucijos, gerindamos ugdymo pasiekimus, dažnai renkasi taikyti naujausias informacines ir komunikacines technologijas (toliau - IKT). Tačiau tinkami rezultatai pasiekiami ne visada, tai  lemia organizacijos tinkamas pasirengimas, jos darbuotojų gebėjimai  veiksmingai taikyti skaitmenines technologijas.
Europos Komisijos Jungtinių tyrimų centras siūlo mokykloms naudoti skaitmeninę kompetenciją turinčių švietimo organizacijų metmenis („DigCompOrg“, https://ec.europa.eu/jrc/en/digcomporg/framework), siekiant įsivertinti ir tinkamai susiplanuoti  IKT taikymą mokyklose.  Šie metmenys atskleidžia poreikį kompetentingų mokyklų darbuotojų, diegiančių IKT institucijose. Dar 2000 metais IKT diegimo švietime strategijoje buvo konstatuota, kad mokyklose būtinai turi atsirasti darbuotojai (IKT koordinatoriai), koordinuojantys informacinių ir komunikacinių technologijų  diegimą, efektyvų naudojimą. Tyrimų duomenys rodo, kad daugelyje mokyklų neformalūs IKT koordinatoriai yra (2012 m. tyrimo „Mokyklų tyrimas: informacinės ir komunikacinės technologijos švietime“ duomenimis, IKT koordinatoriaus neturi apie 400 mokyklų), tačiau nevyksta tokių darbuotojų kompetencijų tobulinimas (2015 m. EUN atlikto tyrimo „The school IT administrator“ duomenys).

Šiuo projektu, siekiant efektyviau diegti IKT mokyklose, planuojama padėti mokyklos darbuotojams, koordinuojantiems IKT diegimą, tobulinti savo kompetencijas. Tuo tikslu planuojami du uždaviniai: parengti atitinkamų kompetencijų tobulinimui programą (modelį) bei organizuoti reikalingas kompetencijų tobulinimo veiklas. Veiklose planuojama parengti inovatyvią ir šiuolaikišką mokymo kurso medžiagą, adaptuojant „DigCompOrg“ metmenų įsivertinimo įrankį, bei organizuoti plataus masto (756 darbuotojai) mokymų programų įgyvendinimą.


Elektros skirstomųjų tinklų modernizavimas ir plėtra diegiant išmaniuosius sprendimus (II etapas)

Projekto tikslas – padidinti elektros skirstomojo tinklo saugumą ir patikimumą bei užtikrinti nepertraukiamą elektros energijos tiekimą vartotojams. Šiam tikslui numatytas uždavinys – panaudojant išmaniąsias technologijas modernizuoti transformatorių pastotes ir skirstomuosius punktus. Numatomos projekto veiklos: - Transformatorių pastočių modernizavimas (Pakruojo TP 110/35/10 kV; Pabradės TP 110/35/10 kV; Parovėjos TP 110/35/10 kV; Sendvario 110/10 kV TP; Švenčionių TP 110/35/10 kV; Sedos TP 110/35/10 kV; Paberžės 110/35/10 kV TP; Druskininkų 110/10 kV TP, Vilkpėdės TP).-Skirstomųjų punktų modernizavimas (SP-3 Vilniuje; SP-950 Kaune naikinant SP-353; SP-6 Šiauliuose; SP-256 Kaune; SP-7 Klaipėdoje; SP-2 Telšiuose; SP-935 Kaune; SP-2 Kretingoje; SP-5 Druskininkai.).Projekto poreikį nulėmė šie pagrindiniai veiksniai – 110/35/10 kV ir 35/10 kV transformatorių senėjimas, 10 kV skirstomųjų punktų senėjimas, mažai automatizuotas vidutinės įtampos tinklo valdymas - siekis didinti elektros skirstomojo tinklo patikimumą, energetinį efektyvumą, kartu mažinant CO2 išlakų kiekį. Numatomų rekonstruoti TP ir SP būklė skirtinga, tačiau ji nei viename objekte nėra tinkama ir netenkina „šiuolaikinės“ pastotės ar skirstomojo punkto reikalavimų. Dalyje objektų  naudojama sena analoginė relinė apsauga, kai šiuo metu naujai rekonstruojamuose objektuose diegiamos mikroprocesorinės relės/valdikliai, t.y. programuojami pramoniniai kompiuteriai bei statomi transformatoriai su mažesniais technologiniais nuostoliais, diegiama išmanioji apskaita skirta nuotoliniu būdu nuskaityti skirstomą ir pastotės savo reikmėms vartojamą elektros energiją. Numatomuose rekonstruoti objektuose dalis metalinių ir gelžbetoninių konstrukcijų pasenusios/susidėvėję, kurias reikia keisti naujomis siekiant sumažinti galimų mechaninių gedimų skaičių, susijusių su mechaniniais įtempimais ir korozija.


Dviračių transporto infrastruktūros plėtra Taikos gatvėje Pasvalio mieste

Pasvalio rajono savivaldybės administracija

Pagrindinė problema, kuriai spręsti inicijuotas šis projektas - neišplėtota Pasvalio miesto Taikos gatvės dviračių/pėsčiųjų takų infrastruktūra, sąlygojanti aplinkai nedraugiškų transporto priemonių pasirinkimą, neužtikrinanti dviratininkams/pėstiesiems saugumo keliaujant, nesudaranti sąlygų gerinti gyvenamosios ir investicinės aplinkos patrauklumą.Projekto tikslas - pagerinti pėsčiųjų ir dviratininkų susisiekimo sąlygas Pasvalio mieste, siekiant padidinti gyventojų mobilumą ir prisidėti prie aplinkos taršos mažinimo Pasvalio rajono savivaldybėje.Susidariusiai problematikai išspręsti, projektu planuojama nutiesti 0,641 km ilgio naujus dviračių takus Pasvalio mieste Taikos gatvėje.


Vandens tiekimo ir nuotekų tvarkymo infrastruktūros plėtra ir rekonstrukcija Prienų rajone

Uždaroji akcinė bendrovė "Prienų vandenys"

Stakliškių kaime dalis gyventojų neturi galimybės centralizuotai tvarkyti nuotekas. Strielčių kaime nuotekų sistemos taip pat nėra. Dalyje Strielčių kaimo yra vandentiekis, vanduo tiekiamas iš seniai eksploatuojamos vandenvietės, esamais tinklais, kurie nusidėvėję. Vandenvietei būtina rekonstrukcija, o įrengus nuotekų tinklus būtina surinktas nuotekas valyti nuotekų valykloje. Prienuose esami vandentiekio tinklai Basanavičiaus, Stadiono ir Pramonės gatvėse nusidėvėję. Atsižvelgiant į esamą infrastruktūrą, būtinos investicijos. Sprendimo būdai:Strielčių kaimo vandens ir nuotekų tinklų tiesimas;Stakliškių kaimo vandens ir nuotekų tinklų tiesimas, nuotekų valymo įrenginių statyba bei vandens  tinklų rekonstrukcija;Prienų m. Stadiono, Pramonės ir Basanavičiaus gatvių vandens tinklų rekonstrukcija. Investicijos prisidės prie Prienų miesto ir rajono socialinės - ekonominės plėtros, gyventojų gyvenimo kokybės gerinimo, aplinkos saugojimo. Pastatyti/ rekonstruoti nuotekų valymo įrenginiai bei centralizuoti VT ir NT tinklai priklausys UAB „Prienų vandenys“, kurie vykdys šių įrenginių bei tinklų eksploataciją ir priežiūrą.


INNO4HEALTH - Nuolatinė individualizuotos ir fizinės sveikatos stebėsena

Projektas INNO4HEALTH yra Eureka ITEA3 klasterio 6 kvietimo dalis, projekto konsorciumą sudaro 39 partneriai iš 8 šalių. Bendras projekto tikslas yra skatinti nuolatinio sveikatos priežiūros ir sporto stebėjimo naujoves. Lietuvos partnerių tikslas: psichofiziologinių ir mentalinių ypatybių stebėsenos ir pratybų sistemos, skirtos sportininkų rengimui optimizuoti, sukūrimas. Projekto akademiniai partneriai (LSU, KTU) atliks reikiamus mokslinius tyrimus, kuriant produktus reikalingas metodikas ir algoritmus, konsultuos realizuojant produkto prototipus. Projekto komercinis partneris Lipsė kurs skaitmeninius mentalinio vertinimo ir pratybų paketus, vykdys sistemų bandymus realiose sąlygose, bus atsakinga už produkto marketingą ir veiksmingumo įvertinimą, dalyvaus mokslinių straipsnių, pranešimų rengime ir rašyme. Kitas komercinis partneris Optitecha kurs reikalavimus sistemos architektūrai ir vartotojo sąsajai, vykdys sistemų bandymus realiose sąlygose. Projekto rezultatai bus komercializuojami sveikatos bei reabilitacijos srityse. Kuriamą sistemą sudarys: širdies elektrinių signalų, elektrodermalinės reakcijos registravimo įranga, mentalinių testų platforma bei programinė įranga šių signalų duomenų analizei ir biologinio grįžtamojo ryšio formavimui realiu laiku. Sistemoje bus įdiegti netiesiniai analizės metodai ir taikomas daugiapakopis sprendimų priėmimo procesas, naudojantis dirbtinio intelekto elementus. Taip pat bus pateikiamos individualios rekomendacijos būsenų optimizavimui maksimaliems rezultatams pasiekti. Sistema turės galimybę sekti psichofiziologinius pokyčius ilgam periode ir pagal poreikį nukreipti tiriamuosius detalesnei specialisto konsultacijai.

04 Makroregioninio bendradarbiavimo teritorija


Marvelės upelio slėnio sutvarkymas,panaudojant teritorijos gamtinio karkaso ypatumus,siekiant  netradicinių erdvių pritaikymo kultūros ir kt. reikmėms

Kauno miesto savivaldybės administracija

Pagrindinė problema, kuriai spręsti inicijuotas šis projektas – kokybiškos viešosios infrastruktūros, skirtos bendruomenės laisvalaikio užimtumui organizuoti, trūkumas. Sutvarkytas ir atnaujintas Marvelės upelio slėnis galėtų tapti stipriu Aleksoto seniūnijos traukos centru, sutvarkyta viešoji erdvė būtų patraukli ne tik gyventojams - apsilankymui, poilsiui, laisvalaikio praleidimui, bet ir miesto svečiams. Įgyvendinant projektą planuojama įrengti aikštelę scenai renginių metu, priešais ją šlaite - amfiteatro tipo tribūnas žiūrovams, atnaujinti pėsčiųjų takus, įrengti lauko šviestuvus, mažosios architektūros elementus, lauko inžinerinius tinklus, sutvirtinti šlaitą, slėnio prieigose prie Julijanavos g. įrengti  dar vieną aikštelę kultūros renginiams. Tikimasi, kad Marvelės slėnio infrastruktūros įrengimas ir atnaujinimas sukurs naują miesto traukos centrą, vietos bendruomenė, turėdama patrauklią vietą bendravimui, bendruomenės iniciatyvoms įgyvendinti, kultūriniams renginiams, taptų aktyvesnė, socialiai atviresnė, taip būtų prisidedama prie gyvenimo kokybės didinimo. Sukurta funkcionali ir reprezentatyvi viešoji infrastruktūra taps patrauklesnė miesto gyventojams ir svečiams, pagerins miesto estetinį vaizdą bei miesto įvaizdį.